Molio B1000 – Bygningsdelsbeskrivelse
Opbygning af grønt tag – taghavesystem BGreen‑it 100, (ekstensivt system)

4.1 Orientering
Dette afsnit omfatter udførelse af ekstensivt grønt tag som taghavesystem BGreen-it 100, bestående af rodspærrefolie, fugtbevarende beskyttelsesdug, dræn- og vandreservoir, filterdug og ekstensivt vækstmedie samt beplantning med sedummåtter og frøblanding. Systemet anvendes på tage eller dæk, hvor der ønskes en frodig vegetation med stor artsvariation og et varierende udtryk året rundt. Samlet systemvægt = 130 kg/m² (vandmættet).

4.2 Omfang
Arbejdet omfatter levering og udførelse af:
· LDR-400, Rodspærrefolie (kan udelades hvis tagmembranen er rodfast)
· BGU-300, Fugtbevarende beskyttelsesdug 
· BG Drain 25, Dræn- og vandreservoirplader
· BGF-150, Filterdug 
· LetVext, Ekstensivt vækstmedie
· Beplantning, sedummåtter og frøblanding
· Inspektionsskakt over tagbrønde

Alle produkter skal leveres af samme systemleverandør (Byggros) for at sikre kompatibilitet. Systemet betragtes som et samlet system, og når opbygning, materialevalg, udførelse og vedligeholdelse sker i overensstemmelse med systemleverandørens anvisninger, ydes der systemgaranti på den samlede opbygning.

4.3 Lokalisering
Se projekttegninger.

4.4 Tegningshenvisning
· Oversigts-, detail- og snittegninger for BGreen‑it 100 jf. projektmateriale.


4.5 Koordinering
Arbejdet koordineres med:
· Tagdækningsentreprisen (membran, fald, brønde)

4.6 Tilstødende bygningsdele
Forudsætninger – forudgående arbejder
· Vandtæt, rodfast tagmembran er afsluttet og godkendt.
· Fald min. 1:40 til tagbrønde.
· Overflade rengjort før udlægning af lag.
· Eventuel trykprøvning af tagmembran ved stående vandspejl er gennemført.
Efterfølgende arbejder
· Evt. etableringsvanding.

4.7 Projektering

4.8 Undersøgelser
· Kontrol af membranens rodfasthed.
· Kontrol af fald mod brønde.



4.9 Materialer og produkter
Data på det samlede system BGreen-it 100 
Systemvægt vandmættet til markkapacitet                       130 kg/m²
Systemtykkelse ekskl. vegetation                                           125 mm
Vandtilbageholdelse ved markkapacitet		68 l/m²
Vandindhold ved markkapacitet		50 %
Luftindhold ved markkapacitet		30 %
Total porevolumen			80 %
Permeabilitet Kf                                                                                > 20 mm/min
Vandafledningskapacitet i dræn (i= 0,01 fald 1:100)	0,63 l/s/m

Systemmaterialer
Rodspærrefolie 
· LDR 400
·  0,4 mm – LDPE-membran (kan udelades hvis tagmembranen er rodfast)
· Rivstyrke MD/CDM > 14/12 N/mm²
Beskyttelsesdug
· BGU‑300 
· 300 g/m² geotekstil, 
· Trækstyrke 25 - 25 kN/m
· Permeabilitet 55 l/m²/s
Dræn- og vandreservoirplader
· BG Drain 25, 25 mm 
· Vandreservoir: 15,0 l/m²
· Trykstyrke: 236 kN/m² (ufyldt), 297 kN/m² (fyldt)
· Vandafledningskapacitet: 0,63 l/m/s ved i = 0,01
Filterdug
· BGF‑150 
· 150 g/m² geotekstil
· Trækstyrke, langs/tværs 10,3 / 10,3 kN/m
· Permeabilitet 100 l/m²/s
Inspektionsskakt over tagbrønde
· BG Inspektionsskakt.
·  400 x 400 x 100 mm med lukket dæksel, 
· Produceret i 100% genanvend Polypropylen
· Total gennemstrømning areal 496 cm²
Ekstensivt vækstmedie
· 70 mm LetVext ekstensivt vækstmedie, baseret på pimpsten. 
· Testet efter og lever op til retningslinjer i FLL samt RAL
· Total porevolumen: ca. 80 vol.%
· Vandindhold: ca. 50 vol.%
· Luftindhold: ca. 30 vol.%
· Vægt (vandmættet): ca. 1.000 kg/m³
Vegetation
· 30 mm BGreen-it Sedummåtter 
· Produceret og dyrket i det danske klima med 5-9 sedumarter.
· Bæremåtte af rodgennemtrængelig geotekstil, med et 3-dimensionelt UV-bestandigt polyamidnet. 
·  Frøblanding 
· Frøblanding iht. landskabsarkitektens anvisning

4.10 Udførelse
Lagvis opbygning 
· LDR-400, Rodspærrefolie (kan udelades hvis tagmembranen er rodfast)
· BGU-300, Fugtbevarende beskyttelsesdug 
· BG Drain 25, Dræn- og vandreservoirplade
· BGF-150, Filterdug 
· LetVext, Pimpstensbaseret vækstmedie
· Beplantning, sedummåtter og frøblanding
· Inspektionsskakt 
Generelt for udførelse
· Rodspærrefolien overlappes med 150 cm, og skal følge tagmembranen op langs sider og rundt om installationer.
· Filter- og beskyttelsesdug overlappes min. 10 cm (30 cm ved rulleforlængelse).
· Dræn- og vandreservoirplader lægges tæt og med reservoir opad.
· Vækstmediet udlægges i projekteret højde og løsnes evt. inden udlægning af sedummåtten.
· Sedummåtter leveres nedklippet fra producent og tilsås med frøblanding straks efter udlægning. 
· Hele systemet gennemvandes ved etablering.
· Gødskning efter plantespecifikke krav.

4.11 Mål og tolerancer
· Vækstmedie: ± 10 mm
· Jævn overflade uden sætninger
· Lagtykkelser jf. systemopbygning (total ca. 125 mm)

4.12 Prøver
Der fremlægges prøver på:
· Filterdug, beskyttelsesdug, dræn- og vandreservoirplade
· Vækstmedie 
· Sedummåtte

4.13 Arbejdsmiljø
Arbejdet udføres iht. gældende AT‑vejledning og projektets PSS. Brug af løftehjælpemidler ved håndtering af vækstmedie og drænplader.

4.14 Kontrol
· Kontrol af lagtykkelser, overlap, faldforhold og afvandingspunkter.
· Fotodokumentation af lagopbygning.
· Kvalitetssikring udføres i henhold til projektets kvalitetssikringsplan.


4.15 D&V-dokumentation
Leveres digitalt og skal omfatte:
· Produktdatablade
· Dokumentation for vækstmedie og FLL/RAL test
· Dokumentation for systemopbygning og eventuel systemgaranti
· Pleje- og vedligeholdelsesvejledninger
· Oversigt over materialer og leverandører
· Tegninger “som udført”
· Vanding og gødskningsplan



4.16 Planlægning
Entreprenøren skal fremlægge:
· Detaljeret tidsplan
· Leveringsplan for materialer
· Plan for jordarbejde, etablering og vanding
· Plan for adgangsforhold og kran/løft

